Petur Reinert

Petur Arthur Reinert (1923–1991) var en færøysk lege, forretningsmann og politiker. Han var både lagtingsmann og fiskeriminister.

Han var av kongsbondeslekt fra Kaldbak som sønn av Hans Vilhelm Reinert og Maria Jacobsen. Hans fars fetter var lagtingsmann Johan Reinert. Han var gift to ganger.

Han utdannet seg til lege. Han ble kommunelege på Eiði i 1960 og satt i stillingen frem til 1985/1986. Deretter gikk han inn i næringslivet. Han var styremedlem i Fossbankin. Reinert hadde også sentrale verv i kultur og idrett.

Reinert var formann i hovedstyret i Tjóðveldisflokkurin i mange år. Han var medlem av kommunestyret på Eiði 1970–1975, så Færøyenes fiskeri- og kommunalminister i Atli Dams andre regjering 1975–1979. Reinert var innvalgt på Lagtinget fra Eysturoy 1980–1984 og møtte fast for Signar Hansen 1989–1990.

 Referanser 

Kategori:Færøyske ministre
Kategori:Færøyske lagtingsmedlemmer
Kategori:Færøyske skipsredere
Kategori:Færøyske leger
Kategori:Personer fra Kaldbak
Kategori:Portal:Færøyene/artikler
Kategori:Fødsler i 1923
Kategori:Dødsfall i 1991